**Tájékoztatás az írásbeli érettségit támogató kollégiumi lehetőségről**

Tisztelt végzős érettségiző diákok!

Kollégiumunk a hatályos érettségire vonatkozó szabályozók és a Kaposvári Tankerületi Központ támogatásával lehetőséget biztosít a végzős érettségizők számára, hogy az írásbeli érettségit megelőző/érettségi napján kollégiumi ellátást kérjen, az írásbeli érettségi megtétele érdekében.

Kérjük azokat a diákokat, akiknek valóban **indokolt** a kollégiumi elhelyezése, szíveskedjenek ezen igényüket a csatolt jelentkezési lap azonnali visszaküldésével (legkésőbb ápr.20-án 12óráig) jelezni a kollégium e-mail címére (titkarsag@klebi.sulinet.hu). A beérkező igények alapján tud a kollégium felkészülni a diákok fogadására a járványügyi helyzet függvényében.

Tájékoztatjuk, hogy

* a diákok kollégiumi elhelyezése a szobákban egyesével fog történni,
* a tanulók nem csoportosulhatnak a kollégium területén,
* nem fogadhatnak látogatókat (egymást sem) a szobákban,
* a szobák a járványügyi helyzetnek megfelelő fertőtlenítéssel lesznek előkészítve,
* a tanulóknak nem kell ágyneműt magukkal hozni, ezt biztosítani fogjuk,
* a tanulók ellátásról (étkezés) leadott igény szerint a kollégium fog gondoskodni,
* a Kaposvári Tankerületi Központ minden érettségiző diáknak és felügyeletet ellátó pedagógusnak 1 db maszkot és 1 pár védőkesztyűt biztosítani fog ingyenesen.

A kollégiumban tartózkodás idejében a Kaposvári Klebelsberg Középiskolai Kollégium Házirendje van érvényben, kiegészülve a rendkívüli járványügyi előírásokkal.

Kaposvár, 2020. április 17.

 Dr. Giber Vilmos sk.

 intézményvezető